laion/Wikipedia-Exotic huggingface dataset:
მარგინალური კულტურა

მარგინალობის (ლათ. margin) ცნებით, ჩვეულებრივ, აღინიშნება ის ინდივიდები თუ ჯგუფები, რომელთა ფასეულობები და ქცევის მოდელები ზუსტად და მკაფიოდ არ თავსდება რომელიმე კულტურულ სივრცეში, არამედ ქმნის გარდამავალ საფეხურს ამ სივრცეებს შორის. კულტურული მარგინალობის პრობლემის შესწავლა დაიწყო ამერიკულ სოციოლოგიაში XX საუკუნის 20-იან წლებში, როდესაც ჩიკაგოს სკოლის წარმომადგენლის რობერტ ე. პარკის მიერ შემოთავაზებულ იქნა ტერმინი „მარგინალური პიროვნება“ - იმიგრანტთა კულტურული სტატუსისა და თვითშეგნების აღსანიშნავად. 30-იან წლებში ე. სთოუნკვისტმა საგანგებო გამოკვლევები მიუძღვნა კულტურული მარგინალობის საკითხებს ეთნიკურ უმცირესობათა მაგალითზე, რომლებიც მარგინალურ მდგომარეობაში არიან როგორც დომინირებად კულტურასთან (რომელშიც სრულად არ არიან ჩართული), ისე მათთვის მშობლიურ, საწყის კულტურასთან მიმართებაში. შემდგომში დიდი ყურადღება ექცეოდა მარგინალური სუბკულტურების (ეთნიკური, კონფესიური და სხვ.) შესწავლას. ევროპულ ლიტერატურაში ტერმინ „მარგინალურის“ გამოყენება XX სს. 60-70-იანი წლებიდან იწყება. აქ იგი რამდენადმე სხვა დატვირთვას იძენს, მისი სემანტიკა ლათინურ სიტყვას მარგინალის (განაპირა, კიდეზე მდებარე) უკავშირდება, რომელიც აღნიშნავდა შენიშვნებს ან ნახატებს წიგნის მინდვრებზე. თანდათან ტერმინი გასცდა სოციოლოგიისა და ლიტერატურათმცოდნეობის ფარგლებს და კულტუროლოგიური მნიშვნელობა შეიძინა. დღეისათვის სამეცნიერო ლიტერატურაში აქტიურად გამოიყენება „მარგინალური კულტურის“ ცნება, თუმცა მისი შინაარსი მკაფიოდ განსაზღვრული არ არის. ხშირად მას განიხილავენ მარგინალური ინდივიდის ან სუბკულტურის ანალოგიით. ასეთ შემთხვევაში ტერმინი ნეგატიურ დატვირთვას იძენს; აქცენტი კეთდება მარგინალური კულტურის „გაორებულ“, „კულტურათშორის“ ხასიათზე, კულტურული თვითიდენტიფიკაციის პროცესის სირთულეზე, თვითშემეცნების მთლიანობის დარღვევაზე, აქედან გამომდინარე შინაგან დისკომფორტსა და მის შესაბამის ქცევის ფორმებზე, ფასეულობით და ნორმატულ ამბივალენტურობაზე, სტრუქტურულ მახასიათებელთა ეკლექტურობაზე. მარგინალურობა მიიჩნევა გარდამავალ მდგომარეობად კულტურისათვის, რომელიც მთავრდება კულტურული სახის გამოკვეთითა და კულტურული თვითიდენტიფიკაციის პრობლემის გადაჭრით, თუმცა არსებობს სხვაგვარი თვალსაზრისიც. მარგინალობა გაიაზრება არა ამა თუ იმ ჯგუფის „ფიქსირებულ“ მახასიათებლად, არამედ ურთიერთობათა გარკვეულ ტიპად, რომელიც გულისხმობს განსაზღვრულ დამოკიდებულებას ამა თუ იმ კულტურის ფასეულობებისადმი. „მარგინალური კულტურის“ ცნება განსაკუთრებით საინტერესოა ცივილიზაციათა მიჯნებზე მცხოვრები ხალხებისა და ქვეყნებისათვის, რომლებიც ცალსახად ვერ განსაზღვრავენ თავიანთ ცივილიზაციურ კუთვნილებას და რომელთა კულტურის სახის აღსანიშნავად გამოიყენება აგრეთვე „განაპირულობის“, „პერიფერიულობისა“ და სხვა ცნებები. მარგინალური ზონის ნიმუშად დასახელებულია, მაგალითად, მაღრიბის ქვეყნები. ამ რეგიონში ძველთაგანვე იკვეთებოდა მრავალი კონფესიური, პოლიტიკური და კულტურული სამყარო. იგი კულტურათა დიალოგში ხიდის როლს ასრულებდა. მრავალი საწყისის თანაარსებობამ ჩამოაყალიბა მაღრიბელთა თავისებური მენტალობა, „ღიაობა“, მრავალი საწყისისაკენ სწრაფვა და მათი ორგანული ათვისების უნარი.
წაბლიანი

საკუთარი სახელი წაბლიანი შეიძლება აღნიშნავდეს: წაბლიანი, სოფელი გაგრის მუნიციპალიტეტში წაბლიანი, სოფელი ხულოს მუნიციპალიტეტში, ყოფილი ყიშლა
Afternoon Version

Afternoon Version — ინგლისურენოვანი ქართული ალტერნატიული ჯგუფი, რომელიც 1993 წელს შეიქმნა. დასაწყისისთვის მასში ხუთი მუსიკოსი (გია „სიხა“ სიხარულიძე, მიშა აბესაძე, ზურა „ზურიჩა“ ძაგნიძე, დათო თოიძე, ნიკა წერეთელი, გოგა ქავთარაძე) მოღვაწეობდა. ამ პერიოდისთვის კოლექტივის შემოქმედებაში საცეკვაო მუსიკა და ტრანსი ჭარბობდა. გასული საუკუნის 90-იან წლებში ჯგუფი ძირითადად საკონცერტო მოღვაწეობით შემოიფარგლებოდა და მხოლოდ ერთი გამოუქვეყნებელი ალბომი „Together“ შექმნა, რომელიც მოგვიანებით ინტერნეტის მეშვეობით გავრცელდა. 2011 წელს ბლოგ „komuna.ge“-ის მეშვეობით ჯგუფის სამმა წევრმა დაბრუნების და ახალი მინი-ალბომის „Renegade“ გამოქვეყნების შესახებ განაცხადა. „Renegade“-ში სამი ახალი კომპოზიცია შევიდა. მომავალში ჯგუფი სრული ალბომის შექმნას და ლაივ-პერფორმანსსაც გეგმავს. ამჟამინდელი წევრები: გოგა ქავთარაძე - დასარტყმელი საკრავები ზურიჩა ძაგნიძე - გიტარა გიორგი სიხარულიძე - ბას-გიტარა, ვოკალი, პროგრამირება. ყოფილი წევრები: დათო თოიძე - გიტარა ნიკა წერეთელი - კლავიში, ბეკ-ვოკალი, პროგრამირება 2000: Together: Scream Disco Something First Lucky Number Blue Balloons Together - Car Mix Endless Life View 2000 Train (Featuring Margo) Together Kardena (Featuring Madi) 2011: Renegade EP: Romance Fish Railway Town ჯგუფის Soundcloud-ზე. ჯგუფი Myspace-ზე. ↑ , http://anarekly.blogspot.com/search/label/Afternoon%20Version. წაკითხვის თარიღი: 2012-01-09 ↑ , http://soundcloud.com/afternoonversion. წაკითხვის თარიღი: 2012-01-09 ↑ 3.0 3.1 , http://komunage.blogspot.com/2011/01/afternoon-version-comeback.html. წაკითხვის თარიღი: 2012-01-09 ↑ , http://soundcloud.com/afternoonversion/sets/together2000/. წაკითხვის თარიღი: 2012-01-09
სასაზღვრო კულტურა

საზღვარი, საყოველთაოდ მიღებული მნიშვნელობით, აღნიშნავს მიჯნას ორ მთელს ან მთელის ორ ნაწილს შორის. სწორედ ასე ითარგმნება ლათინური limes - საზღვარი, ზღვარი. ძველ რომში, პრაქტიკულ სიტყვათხმარებაში, limes აღნიშნავდა არა საზღვარს, არამედ გარდამავალ ზონას. საზღვარს სამი ძირითადი ფუნქცია აქვს: 1. ბარიერული (კავშირის გამაძნელებელი, დამაბრკოლებელი), 2. კონტაქტური (დამაკავშირებელი) და 3. ფილტრაციული (გაცხრილვის, გადარჩევის) ფუნქციები. კულტურის გეოგრაფიაში საზღვარი განიხილება როგორც წარმოსახვითი გეოგრაფიული მიჯნა. არსებითად, ესაა მენტალური კატეგორია, რომელიც მოიცავს რეალურ გეოგრაფიულ სივრცეს და წარმოადგენს უნიკალური კულტურული გამოცდილების წარმოქმნის ადგილს. სასაზღვრო კულტურათა მახასიათებლებად მიჩნეულია: სტრუქტურირების დაბალი დონე; შინაგანი დაძაბულობა და წინააღმდეგობანი, როგორც მუდმივი კონსტიტუციური ფაქტორი; სინკრეტული დომინანტის არსებობა; სხვადასხვა ისტორიული ქრონოლოგიის ფენომენთა თანაარსებობა; არქაულ ფენომენთა მუდმივი აქტივიზაცია;თვითიდენტიფიკაციის პრობლემის განსაკუთრებული აქტუალობა და მტკივნეულობა. კიდევ ერთ მახასიათებლად მიჩნეულია სასაზღვრო კულტურის მიერ მედიაციური ფუნქციის შესრულების უნარი, მისი თვისება - გადავიდეს ახალ მდგომარეობაში და, ამავე დროს, რჩებოდეს თარჯიმნად კულტურებს შორის. სასაზღვრო კულტურები შეიძლება განვიხილოთ როგორც ბუნებრივ-ისტორიული ხიდები დასავლეთსა და აღმოსავლეთს, ჩრდილოეთსა და სამხრეთს შორის. სასაზღვრო კულტურის მნიშვნელოვან თვისებად ითვლება მისი ამბივალენტურობა. ამ კულტურის მატარებელი ადამიანი არ ეკუთვნის სრულად არც ერთ კულტურულ სივრცეს. მკვლევართა ნაწილი საუბრობს არა სასაზღვრო კულტურებზე, არამედ სასაზღვრო ცივილიზაციებზე. ამ შემთხვევაში განსაკუთრებულ მნიშვნელობას იძენს თვისებრივად განსხვავებულ ტრადიციათა ურთიერთქმედების მომენტი. კლასიკურ ცივილიზაციებს ერთიანი, მთლიანი ფუნდამენტი აქვთ, უპირველეს ყოვლისა, სულიერ-რელიგიური. სასაზღვრო ცივილიზაციებში უპირატესია (თუმცა არა აბსოლუტური) მრავალფეროვნების საწყისი, არ არსებობს ფუნდამენტის მთლიანობა; მათი კონსტრუქცია არაერთგვაროვანია. ამ თვალსაზრისის მომხრენი კლასიკურ ცივილიზაციებს განიხილავენ როგორც კულტურული სინთეზის მეტნაკლებად დასრულებული პროცესის შედეგს, სასაზღვრო ცივილიზაციებს კი - როგორც კულტურათა ურთიერთქმედების სამი ტიპის (კონფრონტაცია, სიმბიოზი, სინთეზი) ურთულეს კვანძს, რომლის მუდმივი მახასიათებელია სინთეზის დაუსრულებლობა. მათში ერთმანეთს დაეშრევება და ეჯახება კულტურათა კონტაქტის სამივე ტიპი. საზღვრულობა ეტაპი კი არა, განსაკუთრებული ისტორიულ-კულტურული თვისებაა, დამახასიათებელი ლოკალურ ცივილიზაციათა გარკვეული სახეობისათვის. საზღვრულობა მოიაზრება როგორც ცივილიზაციური პროცესის განსაკუთრებული ტიპი. ეს პროცესი დროში გაჭიმულია და შეიძლება რამდენიმე ათასწლეულსაც კი მოიცავდეს. ამდენად, საზღვრულობა დროებითი კი არა, კონსტანტური მდგომარეობაა. სასაზღვრო ცივილიზაციებად სამეცნიერო ლიტერატურაში დასახელებულია იბერო-ამერიკული, ბალკანური და ჩრდილო-აღმოსავლეთ ევრაზიული ცივილიზაციები, რომელთა დამახასიათებელ ნიშნებად განიხილება ჰეტეროგენულობა, მრავალკულტურულობა, ლაბილურობა, ღიაობა, ელასტიურობა, ”სხვისი” გამოცდილების სწრაფი ათვისების უნარი. მკვლევართა აზრით, სასაზღვრო ცივილიზაციებს მეტი შესაძლებლობა აქვთ, წინააღმდეგობა გაუწიონ არახელსაყრელ საგარეო ფაქტორებსა და შინაგან კონფლიქტებს.
მუხის გვირგვინი

მუხის გვირგვინი - ძველ რომში სამხედრო ჯილდო. ეძლეოდა მეომარს სხვა რომაელი მეომრის გადარჩენისთვის. რატომ აირჩიეს ამისთვის მუხა უცნობია. რესპუბლიკის პერიოდში ამ გვირგვინით დაჯილდოვებულნი გვირგვინით დადიოდნენ საჯარო კრებებზე. ხოლო იმპერიის პერიოდში მუხის გვირგვინის ტარება იქცა იმპერატორთა პრეროგატივად. ვიკისაწყობში არის გვერდი თემაზე: მუხის გვირგვინი
მიხეილ IV პაფლაგონელი

მიხეილ IV პაფლაგონელი (ბერძ. Μιχαήλ Δ΄ Παφλαγών; დ. 1010, პაფლაგონია, ბიზანტია — გ. 10 დეკემბერი, 1041, კონსტანტინოპოლი, ბიზანტია ) — ბიზანტიის იმპერატორი; მართავდა ბიზანტიის იმპერიას 1034–1041 წლებში. ეკუთვნოდა მაკედონელთა დინასტიას. მიხეილი დაიბადა პაფლაგონიაში. იგი იყო, ბიზანტიის იმპერატორ კონსტანტინე VIII-ის ასულის, ზოიას, მეორე ქმარი. 1034 წელს მიხეილმა და მისმა მომხრეებმა აბანოში მოახრჩვეს იმპერატორი რომანოზ III. ბიზანტიის იმპერატორების სია მაკედონელთა დინასტია История Византии. Т. 2. — М., 1967.
განაპირა კულტურა

განაპირულობა კულტუროლოგიური ცნებაა და მიუთითებს ამა თუ იმ რეგიონის კულტურულ სპეციფიკაზე. იგი გულისხმობს ცვლილებებსა და ტრანსფორმაციებს „დიდი“ კულტურის სისტემის ფარგლებში. იქმნება კულტურის ელემენტთა ახალი კომბინაციები, ახალი აქცენტები, იცვლება ელემენტთა ურთიერთქმედების ფორმები; რაღაც აქტუალიზდება, რაღაც უკანა პლანზე გადადის, მაგრამ ყველაფერი ეს ხდება „დიდი“ კულტურის პრინციპების, კანონზომიერებათა და ტენდენციათა ჩარჩოებში. შესაბამისად, „განაპირულობა“ არ დაიყვანება მხოლოდ სივრცით-გეოგრაფიულ ფაქტორზე. მკვლევართა ნაწილი მიიჩნევს, რომ ტერმინი „განაპირა კულტურა“, რომელიც მოკლებულია შეფასებით დატვირთვას, ორიენტირებულია განაპირა კულტურის კავშირზე მის წარმომშობ კულტურასთან და აქცენტს აკეთებს მათი ერთობის მომენტზე, წარმატებით შეიძლება გამოვიყენოთ „სასაზღვრო“, „პერიფერიული“, „მარგინალური კულტურის“ ნაცვლად, რომლებსაც იგი მოიცავს კიდეც. ა. ჯ. ტოინბით დაწყებული დღემდე, მკვლევრები არაერთხელ აღნიშნავდნენ, რომ ზოგჯერ, ცივილიზაციის მთელი სისტემის კრიზისის დროს, შეიძლება, „განაპირა“ ტიპის კულტურამ უფრო მკაფიოდ გამოხატოს ამ სისტემის არსი, კანონზომიერებანი და ტენდენციები, ვიდრე „ბირთვმა“, ცენტრმა. „დიდი“ ცივილიზაციების ისტორიის კრიზისულ პერიოდებში მისმა ცენტრებმა შეიძლება „განაპირას“ გადაინაცვლოს. განარჩევენ განაპირა კულტურის რამდენიმე ქვეტიპს: 1) „ახალგაზრდა“ კულტურები, თავის დროზე „გამოტანილი“ „დიდი“ კულტურის თავდაპირველი სივრციდან, მეტროპოლიათა ყოფილი კოლონიური ვარიანტები (მაგალითად, ლათინურამერიკული და ჩრდილოამერიკული კულტურები); 2) „განაპირა“ კულტურები ძველი ავტოქტონური ტრადიციით (მაგალითად, ესპანური კულტურა). ფ. ბროდელი მიუთითებდა „განაპირა“, „სასაზღვრო“ კულტურათა შესწავლის მნიშვნელობაზე. იგი თვლიდა, რომ ასეთი კულტურების მეშვეობით ცივილიზაციათა საზღვრები იხსნება სხვებთან კონტაქტისათვის, მათში მჟღავნდება ცივილიზაციათა კომუნიკაციური შესაძლებლობანი. დენ დაინერი აღნიშნავს, რომ ცივილიზაციათა თვითიდენტიფიკაცია სწორედ მათ პერიფერიაზე ყალიბდება, სხვა ცივილიზაციებთან დაპირისპირების შედეგად.
ბიროლ თოფალიში

ბიროლ თოფალიში (თურქ. Birol Topaloğlu, ბიროლ თოფალოღლუ) (დ. 1965, აფსო, პაზართან, თურქეთი) — ლაზი წარმოშობის თურქი მომღერალი და მუსიკოსი. დაიბადა 1965 წელს თურქეთში. ტექნიკური განათლების მიღების შემდეგ იგი ტრადიციული ლაზური საკრავებით და მუსიკით დაინტერესდა. ბიროლი ასრულებს თურქულ და ლაზურ ხალხურ სიმღერებს, ასევე ეთნო ჯაზის კომპოზიციებს. Heyamo. Kalan Müzik, 1997 Aravani. Kalan Müzik, 2000 The Best of Heyamo and Aravani. 7/8 Music Productions, 2002 Lazeburi. Kalan Müzik, 2003 Ezmoce. Kalan Müzik, 2007 Eliot Bates: Social Interactions, Musical Arrangement, and the Production of Digital Audio in Istanbul Recording Studios. Dissertation. University of California at Berkeley 2008, S. 78f (bei google books) ოფიციალური საიტი დაარქივებული 2012-02-14 საიტზე Wayback Machine.
მიხეილ II ტრავლი

მიხეილ II ტრავლი (ბერძ. Μιχαήλ Β' ο Τραυλός, Τραυλός — ენაბლუ; დ. უცნობია — გ. 2 ოქტომბერი, 829) — ბიზანტიის იმპერატორი. ბიზანტიის იმპერიას მართავდა 820–829 წლებში. ამორეული დინასტიის დამაარსებელი. ბიზანტიის იმპერატორების სია hrono.info - მიხეილ II
მიხეილ I რანგაბე

მიხეილ I რანგაბე (ბერძ. Μιχαήλ Α' Ραγκαβής; დ. უცნობია — გ. 11 იანვარი, 844) — ბიზანტიის იმპერატორი. ბიზანტიის იმპერიას მართავდა 811–813 წლებში. მიეკუთვნებოდა ამორეულ დინასტიას. ბიზანტიის იმპერატორების სია Treadgold, W. A History of the Byzantine State and Society, Stanford University Press; 1 edition (November 1, 1997) Gregory, T., A History of Byzantium (Blackwell History of the Ancient World), Wiley-Blackwell (March 11, 2005)
შვედეთის მუნიციპალიტეტების სია

ქვემიოთ მოცემულია შვედეთის მუნიციპალიტეტების სია. შვედეთის 21 ლენი (შვედ. län) ადმინისტრაციულად 290 მუნიციპალიტეტად, კომუნად (შვედ. kommun) იყოფა. მოსახლეობის რაოდენობის მიხედვით უდიდესია დედაქალაქის, სტოკჰოლმის მუნიციპალიტეტი, ხოლო ყველაზე მცირე მუნიციპალიტეტებში მცხოვრებთა რიცხვი 3 ათასზე ნაკლებია. შვედეთში ერთ მუნიციპალიტეტში მცხოვრებთა საშუალო რაოდენობა შეადგენს 35,6 ათას ადამიანს. ↑ 1.0 1.1 1.2 Counties and municipalities 2009 English. Statistics Sweden (2009-01-01). ციტირების თარიღი: 2009-03-01. ↑ Population statistics English. Statistics Sweden (2008-12-31). ციტირების თარიღი: 2009-03-01. ↑ Land and water areas English. Statistics Sweden (2009-01-01). ციტირების თარიღი: 2009-03-01. ↑ Population density per sq. km English. Statistics Sweden (2008-12-31). დაარქივებულია ორიგინალიდან — 2012-10-06. ციტირების თარიღი: 2009-03-01.
ავღანეთი 1936 წლის ზაფხულის ოლიმპიურ თამაშებზე

ავღანეთმა ზაფხულის ოლიმპიურ თამაშებზე პირველად 1936 წელს, გერმანიის დედაქალაქ ბერლინში იასპარეზა. 12 მონაწილის მიუხედავად მათ ვერცერთი მედლის მოპოვება ვერ შეძლეს. სოკ-ის ბაზა ოფიციალური ოლიმპიური ანგარიშები დაარქივებული 2012-02-04 საიტზე Wayback Machine.
ავღანეთი 1948 წლის ზაფხულის ოლიმპიურ თამაშებზე

ავღანეთმა ზაფხულის ოლიმპიურ თამაშებზე მეორედ 1948 წელს, გაერთიანებული სამეფოს დედაქალაქ ლონდონში იასპარეზა. მონაწილეობას იღებდა 31 სპორტსმენი, მაგრამ მიუხედავად ამისა მათ ვერცერთი მედლის მოპოვება ვერ შეძლეს. სოკ-ის ბაზა ოფიციალური ოლიმპიური ანგარიშები დაარქივებული 2012-02-04 საიტზე Wayback Machine.
ავღანეთი 1956 წლის ზაფხულის ოლიმპიურ თამაშებზე

ავღანეთმა 1952 წლის თამაშების გამოტოვების შემდეგ, ზაფხულის ოლიმპიურ თამაშებზე მესამედ 1956 წელს, ავსტრალიის ქალაქ მელბურნში იასპარეზა. მათ ვერც ამჯერად შეძლეს მედლის მოპოვება. სოკ-ის ბაზა ოფიციალური ოლიმპიური ანგარიშები დაარქივებული 2012-02-04 საიტზე Wayback Machine.
კორიოლი

კორიოლი (Coriolae) — ვოლსკების უძველესი ქალაქი ლაციუმში. რომაული ისტორიული წყაროების მიხედვით დაინგრა ძვ. წ. 493 წელს. პლინიუს უფროსს მოხსენებული აქვს როგორც ლაციუმის დაკარგული ქალაქი.
ავღანეთი 1960 წლის ზაფხულის ოლიმპიურ თამაშებზე

ავღანეთმა ზაფხულის ოლიმპიურ თამაშებზე მეოთხედ 1960 წელს, იტალიის დედაქალაქ რომში იასპარეზა. მათ ამჯერადაც ვერცერთი მედლის მოპოვება ვერ შეძლეს. სოკ-ის ბაზა ოფიციალური ოლიმპიური ანგარიშები დაარქივებული 2012-02-04 საიტზე Wayback Machine.
ქვეყნების სია ადამიანის განვითარების ინდექსის მიხედვით

ადამიანის განვითარების ინდექსი (ინგლ. Human Development Index - (HDI)) — მსოფლიოს ნებისმიერი ქვეყნისთვის წარმოადგენს ინდიკატორს მისი განვითარებისა და ის აერთიენებს ამ განვითარების ისეთ საზომებს, როგორიცაა: სიცოცხლის საშუალო ხანგრძლივობა; განათლების დონე და მთლიანი შიდა პროდუქტი ერთ სულ მოსახლეზე გაანგარიშებით. ადამიანის განვითარების ინდექსი გაეროს მიერ აღიარებულია ადამიანური განვითარების განსაზღვრის სტანდარტულ საშუალებად.ქვეყნების სია ადამიანის განვითარების ინდექსის მიხედვით გამოქვეყნდა 2011 წლის 2 ნოემბერს. სიაში შედის გაეროს წევრი 185 (193-დან) ქვეყანა. არასაკმარისი მონაცემების გამო შეყვანილი არაა 8 ქვეყანა. მათი განვითარების ინდექსის მიხედვით ქვეყნები იყოფიან 4 კატეგორიად: უმაღლესი მაღალი საშუალო დაბალი =წინ . = სტაბილური. = უკან. ევროკავშირის ქვეყნები მოსახლეობის მიხედვით მსოფლიოს ქვეყნები ფართობის მიხედვით ქვეყნების სია მოსახლეობის სიმჭიდროვის მიხედვით ქვეყნების სია ,სორტირება ქალაქი-მილიონერის რაოდენობის მიხედვით მსოფლიოს ქვეყნების მოსახლეობა 1900 წელს მსოფლიოს უდიდესი ქალაქები მსოფლიოს ქვეყნები მოსახლეობის მიხედვით ქვეყანათა სია მშპ-ის (PPP) მიხედვით
M1911 პისტოლეტი

M1911 — ერთ მოქმედებიანი, ნახევრადავტომატური პისტოლეტი გათვლილი 45 ACP ვაზნებზე. იარაღის დიზაინერია ჯონ ბრაუნინგი. როგორც სტანდარტული ტაბელური იარაღი, M1911 აშშ-ს შეიარაღებაში გამოიყენობოდა 1911 წლიდან 1986 წლამდე. პისტოლეტს მასიურად იყენებდნენ პირველ და მეორე მსოფლიო ომებში, ასევე კორეისა და ვიეტნამის ომში. Meadows, Edward S. U.S. Military Automatic Pistols: 1894–1920. Richard Ellis Publications, 1993. The Bluejackets' Manual, 12th edition. Annapolis, MD: United States Naval Institute, 1944. შეგიძლიათ იხილოთ მედიაფაილები თემაზე „M1911 პისტოლეტი“ ვიკისაწყობში. Sam Lisker's Colt Automatic Pistols Home Page The M1911 Magazine FAQ დაარქივებული 2017-03-05 საიტზე Wayback Machine. The Thompson-LaGarde Cadaver Tests of 1904 ↑ (1964) Pistol, Caliber .45, Automatic, M1911 Technical Manual TM 9-1005-211-34 1964 edition. Pentagon Publishing, გვ. 64. ISBN 978-1-60170-013-1.
ჰეიზერ მორისი

ჰეიზერ ელიზაბეტ მორისი (Heather Elizabeth Morris) — ამერიკელი მსახიობი,მომღერალი და მოცეკვავეა. იგი 1987 წლის 1 თებერვალს, კალიფორნიის ქალაქ ოუზენდ ოაკსში დაიბადა თუმცა, შემდგომ არიზონაში, ქალაქ სკოტსდეილში გადავიდა საცხოვრებლად. მან ცეკვისადმი მიდრეკილება ერთი წლის ასაკში გამოავლინა. 14 წლის ასაკში ჰეიზერს მამა გარდაეცვალა. პირველად ჰეიზერ მორისი 2008 წელს — „The Beyoncé Experience“ -ში გამოჩნდა, სადაც იგი ცეკვავდა. 2009 წლიდან კი მან, ტელესერიალ კლუბის პროდიუსერებთან გააფრომა კონტრაქტი და ბრიტანი სუზან პირსის როლი მიიღო. თავდაპირველად, ჰეიზერის პერსონაჟი, ბრიტანი, სერიალში უკანა ფლანგზე იყო გადაწეული თუმცა, მეორე სეზონიდან, იგი სერიალის ერთ-ერთი ცენტრალური გმირი გახდა. ეპიზოდში „Britney/Brittany“ ჰეიზერ მორისმა პირველი სოლო სიმღერა — „I'm a Slave 4 U“ შეასრულა. მეორე სიმღერა, „TiK ToK“ ეპიზოდში — „Blame It on the Alcohol“. ჰეიზერ მორისი კინოფილმების ინტერნეტ-მონაცემთა ბაზაში ჰეიზერ მორისი Twitter-ზე ოფიციალური ფან-საიტი დაარქივებული 2012-01-04 საიტზე Wayback Machine. ↑ Star from Hit TV Show Visits Good Morning WNY. WKBW (December 31, 2009). დაარქივებულია ორიგინალიდან — დეკემბერი 11, 2012. ციტირების თარიღი: January 8, 2010. ↑ Hibberd, James. (2010-04-27) 'Glee' exclusive: Brittany and Santana poised for major promotions | Inside TV | EW.com. Ausiellofiles.ew.com. ციტირების თარიღი: 2011-11-09. ↑ http://www.imdb.com/title/tt2101441/http://www.imdb.com/title/tt2101441/[მკვდარი ბმული]
ფერნანდო გერიბეი

ფერნანდო გერიბეი (ინგლ. Fernando Garibay) — მექსიკელი პროდიუსერი, დიჯეი და სიმღერების ავტორი. იგი არის ოფიციალურად ამერიკელ პოპ-მომღერალ ლედი გაგას მუსიკალური დირექტორი, რომელიც დაეხმარა გაგას ახალი ალბომის Born This Way-ს შექმანში. გერიბეი ქმნის ჩანაწერებს თექვსმეტი წლიდან. მას აქვს ოთხი გრემის ნომინაცია, ხუთი ნომერ პირველი სიმღერა და რამდენიმე ჩანაწერი, რომელიც მოხვდა ჟურნალ ბილბარდის საცეკვაო სიმღერბის ჩარტის ტოპ ათეულში. ის მუშაობს ისეთ მომღერლებთან, როგორებიც არიან ლედი გაგა, U2, ბრიტნი სპირსი და სხვა. ფერნანდო გერიბეი არის ხმის ჩამწერი ლეიბლის Interscope Records-ის წევრი, როგორც პროდიუსერი და სიმღერების ავტორი. ენრიკე იგლესიასი - “Don’t Turn Off The Lights” ენრიკე იგლესიასი - “Escape” Valeria - “Ooh La La” ენრიკე იგლესიასი - “Mentiroso” ენრიკე იგლესიასი - “Say It” ენრიკე იგლესიასი - “Not in Love” ენრიკე იგლესიასი - “Addicted” სტინგი - “Stolen Car” ეშლი სიმფსონი - "La La (Fernando Garibay Remix)" The Corrs - "Summer Sunshine" Elkland - "Apart" Jzabehl - "Naughty Boys" feat. Alexis y Fido Jzabehl - "It's All About Me" Jzabehl - "Throw Your Hands Up" Jzabehl - "It's Not Over" featuring Mr. Phillip Jzabehl - "O' I Know" Jzabehl - "Open My Eyes" Mario Vazquez - "Don't Lie" Paris Hilton - "Stars Are Blind" Jordin Sparks - “Save Me” Patricia Monterola - “Ojos Negros” Patricia Monterola - “The Rhythm” Space Monkeys - “Acid House Killed Rock And Roll" Transister - “Dizzy Moon” Transister - “Head” will.i.am - ”One More Chance” will.i.am feat. სნუპ დოგი - ”The Donque Song” ბრიტნი სპირსი - “Quicksand” ბრიტნი სპირსი - “Amnesia” ენრიკე იგლესიასი - "Away” New Kids on the Block - “Don’t Cry” Nikki Flores - "Could You Ever" The Dey - “Taken” Pussycat Dolls - “Bottle Pop” ლედი გაგა - "Text You Pictures" (გამოუშვებელი სიმღერა) ლედი გაგა - “Dance in the Dark” The Paradiso Girls - ”Who’s My B....” The Paradiso Girls - ”My Dj” The Paradiso Girls - ”Down” The Paradiso Girls - ”Unpredictable” The Paradiso Girls - ”Prima Donna” The Paradiso Girls - ”Just Friends” Sean Kingston - “My Girlfriend” უიტნი ჰიუსტონი - “Nothin' But Love” Sugababes - “Wait For You” Sugababes - “Wear My Kiss” Cassie - "Sell It" ft. Diddy Valeria - “Lola” Enrique Iglesias - "Tu Y Yo" Starshell - "SuperLuva" Natalia Kills - "Love Is A Suicide" Natalia Kills - "Broke" Far East Movement - "Fighting For Air" Lady Gaga - “Alejandro” (American Idol-ის ვერსია) Born This Way — ლედი გაგა "Americano" "Bad Kids" "Bloody Mary" "Born This Way" "Born This Way (ქანთრის სტილის ვერსია)" "The Edge of Glory" "Fashion of His Love" "Fashion of His Love (Fernando Garibay Remix)" "Government Hooker" "Heavy Metal Lover" "Highway Unicorn (Road To Love)" "Marry the Night" "The Queen" ↑ Halperin, Shirley (May 31, 2011). „Lady Gaga Producer on the Making of 'Born This Way,' the 'Extreme' Measures to Keep It From Leaking and More“. The Hollywood Reporter. Prometheus Global Media. ციტირების თარიღი: June 3, 2011. ↑ Bertsche, Rachel (May 23, 2011). „Born This Way's Musical Director Fernando Garibay on Working With Gaga While Drinking Whiskey and the Revival of the Sax“. New York. New York Media LLC. ციტირების თარიღი: June 3, 2011. ოფიციალური საიტი დაარქივებული 2010-11-21 საიტზე Wayback Machine.
ლივ მიონესი

ლივ ანა მიონესი (შვედ Liv Anna Mjönes, 18 სექტემბერი, 1979) — შვედი მსახიობი. დაიბადა სტოკჰოლმში, თუმცა აღიზარდა სუნდსვოლში. 2006 წელს დაამთავრა სტოკჰოლმის თეატრალური აკადემია. 2000-2001 - Hotell Seger 2002 - Vexator 2003 - Miffo 2005 - Coachen (ტვ) 2006 - En uppstoppad hund 2007 - Hotell Kantarell (ტვ) 2008 - Vägen hem 2009 - De halvt dolda (ტვ) 2010 - Drottningoffret (ტვ) 2010 - Välkommen åter (ტვ) 2011 - Bibliotekstjuven (ტვ) 2011 - Kyss mig (მაკოცე) 2011 - Stockholm östra (სტოკჰოლმი აღმოსავლეთი) 2012 – I nationens intresse (ეროვნულ ინტერესებში) Årskurs 4 vid Teaterhögskolan დაარქივებული 2008-05-01 საიტზე Wayback Machine. En komet från Sundsvall[მკვდარი ბმული] Sex roller söker en författare
რეგილის ტბასთან ბრძოლა

რეგილის ტბასთან ბრძოლა ტიტუს ლივიუსის ცნობით მოხდა ტიტუს ებუტიუსის და გაიუს ვეტურისის კონსულობის დროს, რომის დაარსებიდან 255 წელს. ომის მიზეზი გახდა რომისა და ლაციუმის 30 ქალაქის გაერთიანებას შორის მეტოქეობა. ლათინური ქალაქების გაერთიანჯებას ოქტავიანე მამილიუსი ედგა სათავეში. ომისთვის მზადება ჯერ კიდევ ძვ. წ. 499 წელს დაიწყო, ძვ. წ. 496 წელს რომაული ჯარები დიქტატორი ავლუს პოსტუმიუსის და ტიტუს ებუციუსის მეთაურობით რეგილის ტბასთან შეხვდნენ მტრის ჯარს. ლათინური ჯარის ერთ-ერთი მეთაური იყო რომიდან განდევნილი მეფე ლუციუს ტარკვინიუს სუპერბუსი, ხოლო მეორე მეთაური იყო ოქტავიუს მამილიუსი, სუპერბუსის ნათესავი. ლათინებთან ერთად რომიდან განდევნილი მეფის მომხრეების იბრძოდნენ, ლუციუს ტარკვინიუსის ვაჟის, ტიტუს ტარკვინიუსის მეთაურობით. ძალიან სასტიკი ხელჩართული ბრძოლა გაიმართა, ტარკვინიუსი გაემართა დიქტატორისკენ, პოსტუმიუსმა სძლია მას და დაჭრა ფერდში. მისმა მომხრეებმა ტარკვინიუსი უსაფრთხო ადგილას გადაიყვანეს. მეორე ფლანგზე კი მხედრების მეთაური ებუციუსი შეებრძოლა მამილუსს, ეს უკანასკნელი მკერდში დაიჭრა, ხოლო ებუციუსი ხელში. ტარკვინიუსები გააფთრებულნი იბრძოდნენ და თავიდან სძლიეს კიდეც რომაელებს, მაგრამ შემდეგ რომის დიქტატორმა მოუწოდა ჯარს შეტევისკენ და ალყაში მოაქციეს რომიდან დევნილი მეფის მომხრეები. მძიმე ბრძოლაში ორივე მხარეს დიდი დანაკარგები ჰქონდათ, მამილუსიც დაიღუპა. დიქტატორმა ავლუს პონტუმიუსმა შეამჩნია რომ რომაელი ქვეითები უკვე დასუსტდნენ და ვეღარ იბრძვიან, ამიტომ მოუწოდა მხედრებს რომ ცხენების გარეშე, ქვეითების მხარდამხარ ებრძოლათ. ამის შემდეგ რომაელებმა სძლიეს ლათინებს და დაიკავეს მტრის ბანაკი. დიქტატორი და მხედრების მეთაური ქალაქში ტრიუმფით დაბრუნდნენ. ტიტუს ლივიუსი "რომის ისტორტია ქალაქის დაარსებიდან" II წიგნი 18-20
ტაბახმელა (ხულოს მუნიციპალიტეტი)

ტაბახმელა — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში, დიოკნისის თემში. მდებარეობს მდინარე აჭარისწყლის ხეობაში. ზღვის დონიდან 1200 მეტრზე. ხულოდან დაშორებულია 10 კმ-ით. 2014 წლის აღწერის მონაცემებით სოფელში ცხოვრობს 156 ადამიანი. ქართული საბჭოთა ენციკლოპედია, ტ. 9, თბ., 1985. — გვ. 634. საქართველოს სსრ გეოგრაფიული სახელების ორთოგრაფიული ლექსიკონი, თბ., 1987, გვ. 97. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს ადმინისტრაციულ-ტერიტორიული ერთეულები ↑ Кавказскій календарь на 1912 годъ, Тифлись, 1911, стр. 205. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II